# Europos Sąjungos C 58A/2020

| | ISSN 1977-0960 |
| --- | --- |
| Europos Sąjungos
  oficialusis leidinys | C 58A |
| | |
| Leidimas lietuvių kalba | Informacija ir pranešimai | 63 metai2020m. vasario 21d. |

ISSN 1977-0960

Europos Sąjungos

oficialusis leidinys

C 58A

Leidimas lietuvių kalba

Informacija ir pranešimai

63 metai2020m. vasario 21d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Audito Rūmai |
| 2020/C 58 A/01 | Pranešimas apie laisvą darbo vietą ECA/2020/5 – 1 darbuotojų saugos ir sveikatos pareigūno etatas – Pirmininko tarnyba – Teisės tarnyba (AD pareigų grupė, AD 6–AD 7 lygiai) | 1 |

Turinys

Puslapis

V   Nuomonės

ADMINISTRACINĖS PROCEDŪROS

Audito Rūmai

2020/C 58 A/01

Pranešimas apie laisvą darbo vietą ECA/2020/5 – 1 darbuotojų saugos ir sveikatos pareigūno etatas – Pirmininko tarnyba – Teisės tarnyba (AD pareigų grupė, AD 6–AD 7 lygiai)

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Audito Rūmai

| 21.2.2020 | LT | Europos Sąjungos oficialusis leidinys | CA 58/1 |
| --- | --- | --- | --- |

21.2.2020

LT

Europos Sąjungos oficialusis leidinys

CA 58/1

---

Pranešimas apie laisvą darbo vietą ECA/2020/5

1 darbuotojų saugos ir sveikatos pareigūno etatas

Pirmininko tarnyba – Teisės tarnyba

(AD pareigų grupė, AD 6–AD 7 lygiai)

(2020/C 58 A/01)

KAS MES ESAME

Europos Audito Rūmai yra Europos Sąjungos išorės auditorius. Jie buvo įsteigti 1977 m. ir yra viena iš septynių ES institucijų. Audito Rūmai įsikūrę Liuksemburge ir juose dirba apie 900 visų ES tautybių darbuotojų. Tai – auditoriai, pagalbinis ir administracijos personalas.

Audito Rūmai veikia kaip kolegialus organas, susidedantis iš 27 narių – po vieną iš kiekvienos ES valstybės narės. Mūsų auditoriai tikrina, ar ES gerai tvarko finansų apskaitą, ar teisingai taiko savo finansines taisykles ir ar ES politikomis bei programomis pasiekiami nustatyti tikslai ir joms skirtos lėšos panaudojamos racionaliai.

Savo darbu padedame gerinti ES finansų valdymą ir skatiname atskaitomybę bei skaidrumą. Mes įspėjame apie riziką, teikiame patikinimą, nurodome trūkumus bei sėkmės pavyzdžius ir teikiame rekomendacijas ES politikos formuotojams ir teisės aktų leidėjams. Savo pastabas ir rekomendacijas teikiame Europos Parlamentui, ES Tarybai, nacionalinėms Vyriausybėms ir parlamentams, taip pat plačiajai visuomenei.

Teisės tarnyba Audito Rūmams teikia teisines konsultacijas ir paramą visose jų veiklos srityse, įskaitant konsultacijas, susijusias su institucijos įgaliojimais ir prerogatyvomis, su teisiniais klausimais, kylančiais vykdant audito veiklą, ir su administracijos bei personalo klausimais.

Vykdydama nuo Audito Rūmų veiklos nepriklausomo patariamojo organo funkciją ir atsižvelgdama į galiojančius teisės aktus, Teisės tarnyba plečia savo užduočių sritį ir priima dirbti už darbuotojų saugą ir sveikatą atsakingą pareigūną. Ši funkcija bus vykdoma visiškai objektyviai ir nepriklausomai nuo kitų Audito Rūmų padalinių, kad būtų išvengta bet kokio galimo interesų konflikto.

MES SIŪLOME

Audito Rūmai nusprendė pradėti atrankos procedūrą, skirtą į Teisės tarnybą (Pirmininko tarnybą) įdarbinti darbuotojų saugos ir sveikatos pareigūną (AD 6–AD 7 lygiai) ir sudaryti šioms pareigoms tinkamų kandidatų sąrašą įdarbinimo ateityje tikslais pagal Europos Sąjungos pareigūnų tarnybos nuostatų (toliau – Tarnybos nuostatai) 29 straipsnio 2 dalį, siekiant užpildyti laisvas darbo vietas, kurios atsilaisvintų per šio sąrašo galiojimo laikotarpį. Ši išimtinė procedūra, skirta užpildyti darbo vietą, kuriai reikia specialios kvalifikacijos, remiantis Tarnybos nuostatų 29 straipsnio 1 dalies a–c punktais bus vykdoma kartu su vidaus ir tarpinstitucine paskyrimo procedūra, kurios tikslas – padidinti paskyrimų tarnybos pasirinkimo galimybes.

Darbuotojų saugos ir sveikatos pareigūnas, būdamas atskaitingas Teisės tarnybos vadovui, be kita ko, turės vykdyti šias užduotis:

| — | organizuoti Audito Rūmuose bendrą vertinimą siekiant nustatyti atitiktį galiojančioms saugos ir sveikatos srities teisės aktų nuostatoms bei taisyklėms, |
| --- | --- |

—

organizuoti Audito Rūmuose bendrą vertinimą siekiant nustatyti atitiktį galiojančioms saugos ir sveikatos srities teisės aktų nuostatoms bei taisyklėms,

| — | prisidėti rengiant Audito Rūmų strategiją, kuria siekiama plėtoti darbuotojų saugą ir sveikatos apsaugą, |
| --- | --- |

—

prisidėti rengiant Audito Rūmų strategiją, kuria siekiama plėtoti darbuotojų saugą ir sveikatos apsaugą,

| — | stebėti ir vertinti darbo sąlygas, taikomas priemones, rizikos vertinimą bei tyrimus, taip pat nuostatas dėl nelaimingų atsitikimų prevencijos, |
| --- | --- |

—

stebėti ir vertinti darbo sąlygas, taikomas priemones, rizikos vertinimą bei tyrimus, taip pat nuostatas dėl nelaimingų atsitikimų prevencijos,

| — | kartu su už pastatus ir saugą atsakingomis tarnybomis atlikti reguliarius patikrinimus, kad būtų sukurti ir sutvarkyti saugos / techninės priežiūros dokumentų registrai, |
| --- | --- |

—

kartu su už pastatus ir saugą atsakingomis tarnybomis atlikti reguliarius patikrinimus, kad būtų sukurti ir sutvarkyti saugos / techninės priežiūros dokumentų registrai,

| — | konsultuodamasis su kompetentingomis tarnybomis, prisidėti rengiant, įgyvendinant ir teikiant darbuotojų saugos ir sveikatos priemonių planus, taip pat įspėjimo apie pavojų, pavojaus signalo perdavimo, nenumatytų atvejų ir evakuacijos planus, |
| --- | --- |

—

konsultuodamasis su kompetentingomis tarnybomis, prisidėti rengiant, įgyvendinant ir teikiant darbuotojų saugos ir sveikatos priemonių planus, taip pat įspėjimo apie pavojų, pavojaus signalo perdavimo, nenumatytų atvejų ir evakuacijos planus,

| — | teikti vidaus išvadas darbuotojų saugos ir sveikatos apsaugos klausimais, |
| --- | --- |

—

teikti vidaus išvadas darbuotojų saugos ir sveikatos apsaugos klausimais,

| — | prisidėti rengiant ir organizuojant evakuacijos pratybas, |
| --- | --- |

—

prisidėti rengiant ir organizuojant evakuacijos pratybas,

| — | palaikyti ryšius su kompetentingomis Europos ir nacionalinio lygmens institucijomis, visų pirma su Liuksemburgo darbo ir kalnakasybos inspekcija, Audito Rūmų vidaus subjektais (Apsaugos ir saugumo tarnyba, Medicinos tarnyba, Informacijos, darbo aplinkos ir inovacijų direktoratu, Darbuotojų saugos ir higienos komitetu ir kt.), kitomis saugos ir sveikatos kontrolės institucijomis, o įvykus avarijai arba kilus gaisrui – su greitosios pagalbos tarnybomis. |
| --- | --- |

—

palaikyti ryšius su kompetentingomis Europos ir nacionalinio lygmens institucijomis, visų pirma su Liuksemburgo darbo ir kalnakasybos inspekcija, Audito Rūmų vidaus subjektais (Apsaugos ir saugumo tarnyba, Medicinos tarnyba, Informacijos, darbo aplinkos ir inovacijų direktoratu, Darbuotojų saugos ir higienos komitetu ir kt.), kitomis saugos ir sveikatos kontrolės institucijomis, o įvykus avarijai arba kilus gaisrui – su greitosios pagalbos tarnybomis.

AD 6 ir AD 7 lygio (1 pakopos) pareigūnų bazinis mėnesinis atlyginimas atitinkamai yra 5 524,91 ir 6 251,08 EUR. Be bazinio atlyginimo, kuriam taikomas Europos Sąjungos mokestis ir iš kurio nėra mokami nacionaliniai mokesčiai, gali būti mokamos kai kurios pašalpos ir išmokos pagal asmeninę ir šeiminę padėtį, kaip nustatyta Tarnybos nuostatuose.

AD 6 lygiui reikalinga 3 metų profesinė patirtis, AD 7 lygiui – 6 metų profesinė patirtis.

ES institucijos turi nuosavas pensijų ir socialinio draudimo sistemas, kurios pagrįstos tiesiogiai iš atlyginimų išskaičiuojamais įnašais. Darbuotojai savo vaikus gali nemokamai įrašyti į Europos mokyklą.

KO MES IEŠKOME

I.   Tinkamumo kriterijai

Šioje įdarbinimo procedūroje gali dalyvauti visi kandidatai, kurie paskutinę paraiškų teikimo dieną atitinka šiuos tinkamumo kriterijus:

1.   Teisiniai reikalavimai

Pagal Tarnybos nuostatų 28 straipsnį:

| — | būti vienos iš Europos Sąjungos valstybių narių piliečiu, |
| --- | --- |

—

būti vienos iš Europos Sąjungos valstybių narių piliečiu,

| — | turėti visas piliečio teises, |
| --- | --- |

—

turėti visas piliečio teises,

| — | būti įvykdžiusiam visas su karine tarnyba susijusias įstatymų nustatytas prievoles, |
| --- | --- |

—

būti įvykdžiusiam visas su karine tarnyba susijusias įstatymų nustatytas prievoles,

| — | turėti šioms pareigoms eiti reikalingas asmenines savybes. |
| --- | --- |

—

turėti šioms pareigoms eiti reikalingas asmenines savybes.

2.   Kvalifikacija

Pagal Tarnybos nuostatų 5 straipsnį, kandidatas privalo turėti diplomu patvirtintą užbaigtą bent trejų metų trukmės universitetinį inžinerijos, architektūros, statybos arba saugos ir sveikatos srities išsilavinimą ir po jo įgytą bent trejų metų atitinkamą profesinę patirtį, kuri būtų tiesiogiai susijusi su nurodytomis pareigomis ir įgyta vienoje iš valstybių narių iki paraiškų teikimo galutinio termino.

3.   Kalbų mokėjimas

Atsižvelgiant į būsimų pareigų pobūdį, kandidato prancūzų kalbos žinios (supratimas, kalbėjimas ir rašymas) privalo būti ne žemesnio nei C2 lygio, o anglų kalbos žinios (tų pačių kategorijų) ne žemesnio nei C1 lygio.

Norėdami įsivertinti savo kalbų mokėjimo lygį, žr.

http://europass.cedefop.europa.eu/lt/resources/european-language-levels-cefr

II.   Specialūs reikalavimai

Kandidatai privalo įrodyti, kad:

| — | puikiai išmano galiojančių teisės aktų ir taisyklių nuostatas saugos ir sveikatos srityje, |
| --- | --- |

—

puikiai išmano galiojančių teisės aktų ir taisyklių nuostatas saugos ir sveikatos srityje,

| — | gerai išmano ES institucijų veiklą, |
| --- | --- |

—

gerai išmano ES institucijų veiklą,

| — | turi puikų gebėjimą palaikyti tarpasmeninius santykius, gerai argumentuoti, vesti derybas ir spręsti konfliktus, kad būtų galima užtikrinti sąveiką visais Audito Rūmų hierarchijos lygmenimis, nuo vyresniosios vadovybės iki kitų kolegų, palaikant ryšius su suinteresuotaisiais subjektais ir išorės partneriais, |
| --- | --- |

—

turi puikų gebėjimą palaikyti tarpasmeninius santykius, gerai argumentuoti, vesti derybas ir spręsti konfliktus, kad būtų galima užtikrinti sąveiką visais Audito Rūmų hierarchijos lygmenimis, nuo vyresniosios vadovybės iki kitų kolegų, palaikant ryšius su suinteresuotaisiais subjektais ir išorės partneriais,

| — | vadovaujasi geros aptarnavimo kultūros principais (orientuojasi į klientą ir ieško sprendimų), turi patvirtintą gebėjimą laikytis terminų / nurodymų ir dirbti tiek savarankiškai, tiek komandoje, |
| --- | --- |

—

vadovaujasi geros aptarnavimo kultūros principais (orientuojasi į klientą ir ieško sprendimų), turi patvirtintą gebėjimą laikytis terminų / nurodymų ir dirbti tiek savarankiškai, tiek komandoje,

| — | turi puikų gebėjimą bendrauti žodžiu ir rengti dokumentus Audito Rūmų darbo kalbomis, angliškai ir prancūziškai, |
| --- | --- |

—

turi puikų gebėjimą bendrauti žodžiu ir rengti dokumentus Audito Rūmų darbo kalbomis, angliškai ir prancūziškai,

| — | pasižymi diskretiškumu ir profesionalumu. |
| --- | --- |

—

pasižymi diskretiškumu ir profesionalumu.

Pranašumai:

| — | atsižvelgiant į Tarybos direktyvą Nr. 89/391/EEB (1), darbuotojų saugos studijų diplomas arba diplomas, kuriuo patvirtinamas lygiavertis išsilavinimas saugos, rizikos prevencijos ir higienos srityje, įgytas vienoje iš ES valstybių narių, |
| --- | --- |

—

atsižvelgiant į Tarybos direktyvą Nr. 89/391/EEB (1), darbuotojų saugos studijų diplomas arba diplomas, kuriuo patvirtinamas lygiavertis išsilavinimas saugos, rizikos prevencijos ir higienos srityje, įgytas vienoje iš ES valstybių narių,

| — | ne žemesnio nei B2 lygio vokiečių kalbos žinios (supratimas, kalbėjimas ir rašymas). |
| --- | --- |

—

ne žemesnio nei B2 lygio vokiečių kalbos žinios (supratimas, kalbėjimas ir rašymas).

III.   Atrankos procedūra

Atrankos komisija iš anksto atrenka kandidatūras iš reikalavimus atitinkančių kandidatų, atsižvelgdama į specialius reikalavimus (aprašytus II dalyje). Po šios preliminarios atrankos ne daugiau kaip 10 geriausių kandidatų (2) bus pakviesti atlikti raštu atvejo tyrimą ir į pokalbį.

Po šios procedūros atrankos komisija sudarys tinkamų kandidatų sąrašą iš ne daugiau kaip 5 kandidatų, geriausiai atitinkančių šiame pranešime nurodytus specialius reikalavimus (aprašytas II dalyje). Šie atrinkti kandidatai bus pristatyti abėcėlės tvarka.

Įdarbinimas pirmiausia yra skirtas laisvai darbo vietai užpildyti ir yra vykdomas atsižvelgiant į tarnybos poreikius ir laisvų darbo vietų skaičių.

Įtraukimas į tinkamų kandidatų sąrašą yra vienas iš įdarbinimo etapų. Galimas įdarbinimas yra tik Audito Rūmų paskyrimų tarnybos kompetencija. Sąrašo galiojimo terminas – 2020 m. gruodžio 31 d. Jis galės būti pratęstas.

PARAIŠKOS

Galutinis paraiškų teikimo terminas – 2020 m. kovo 20 d. 12.00 val. (Vidurio Europos laiku).

Paraiškos privalo būti parengtos anglų arba prancūzų kalba ir pateiktos tik internetu užpildžius formą, kurią galima rasti Europos Audito Rūmų interneto svetainėje paskelbtame pranešime apie laisvą darbo vietą:

https://www.eca.europa.eu/lt/Pages/JobOpportunities.aspx#page-search/index/lang/lt_LT

Su paraiška privaloma pateikti šiuos dokumentus:

| — | motyvacinį laišką (ne ilgesnį kaip 1 puslapis ir parengtą naudojant „Europass“motyvacinio laiško šabloną, žr. http://europass.cedefop.europa.eu/), |
| --- | --- |

—

motyvacinį laišką (ne ilgesnį kaip 1 puslapis ir parengtą naudojant „Europass“motyvacinio laiško šabloną, žr. http://europass.cedefop.europa.eu/),

| — | naujausią gyvenimo aprašymą (ne ilgesnį kaip 3 puslapiai, parengtą naudojant „Europass“gyvenimo aprašymo šabloną, žr. http://europass.cedefop.europa.eu/), |
| --- | --- |

—

naujausią gyvenimo aprašymą (ne ilgesnį kaip 3 puslapiai, parengtą naudojant „Europass“gyvenimo aprašymo šabloną, žr. http://europass.cedefop.europa.eu/),

| — | kai taikoma, darbuotojų saugos studijų diplomo arba diplomo, patvirtinančio lygiavertį išsilavinimą saugos, rizikos prevencijos ir higienos srityje, įgyto vienoje iš ES valstybių narių, kopiją. |
| --- | --- |

—

kai taikoma, darbuotojų saugos studijų diplomo arba diplomo, patvirtinančio lygiavertį išsilavinimą saugos, rizikos prevencijos ir higienos srityje, įgyto vienoje iš ES valstybių narių, kopiją.

Vertinant jūsų paraišką bus atsižvelgiama tik į jūsų gyvenimo aprašyme ir motyvaciniame laiške pateiktą informaciją.

Laikoma, kad ji yra teisinga ir išsami, taigi įpareigojanti kandidato atžvilgiu.

Kandidatai turi turėti galimybę prireikus pateikti patvirtinamuosius dokumentus, susijusius su jų kvalifikacija bei profesine patirtimi ir šiuo metu einamomis pareigomis.

Susidomėję kandidatai turi iki nustatyto termino internetu užpildyti paraiškos formą. Labai rekomenduojame neatidėti paraiškos pateikimo iki paskutinės minutės. Iš patirties žinoma, kad artėjant paraiškų teikimo terminui didėja sistemos perkrovos rizika. Tokiu atveju pateikti paraišką laiku gali būti sudėtinga.

Paraiškos, kurios neatitinka šių reikalavimų, bus atmestos.

ĮDARBINIMO POLITIKA

Vadovaudamiesi savo lygių galimybių politika ir Tarnybos nuostatų 1d straipsniu, Audito Rūmai remia įvairovę ir skatina lygias galimybes. Jie priima paraiškas nediskriminuodami jokiu pagrindu ir imasi veiksmų, siekdami užtikrinti, kad įdarbinant būtų išlaikoma pusiausvyra tarp vyrų ir moterų, kaip reikalaujama pagal Europos Sąjungos pagrindinių teisių chartijos 23 straipsnį. Audito Rūmai taip pat taiko priemones, skirtas profesiniam ir šeimos gyvenimui derinti.

Jeigu dalyvaujant šioje atrankos procedūroje jums reikės specialių priemonių (dėl tam tikros negalios ar invalidumo), labai prašome mums apie tai iš anksto pranešti e. paštu ECA-Recrutement@eca.europa.eu.

Duomenų apsauga

Audito Rūmai įsipareigoja užtikrinti, kad kandidatų asmens duomenys būtų tvarkomi taip, kaip nustatyta Europos Parlamento ir Tarybos reglamento (ES) 2018/1725 (3).

Daugiau informacijos pateikta specialiame įdarbinimo procedūroms skirtame privatumo pareiškime. Jį galima rasti šiuo adresu:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_LT.PDF

Jeigu pranešime apie laisvą darbo vietą arba kvietime pareikšti susidomėjimą numatyta sudaryti rezervo sąrašą, šis sąrašas su kandidatų pavardėmis bus skelbiamas Audito Rūmų svetainėje (intranete/internete) tol, kol baigsis jo galiojimas. Atkreipiame dėmesį į tai, kad jūs turite teisę prašyti, kad jūsų pavardė rezervo sąraše nebūtų skelbiama. Šia teise galite pasinaudoti atsiųsdami prašymą e. pašto adresu ECA-recrutement@eca.europa.eu.

PRAŠYMAS DĖL PERŽIŪROS. SKUNDO IR IEŠKINIO PATEIKIMAS. SKUNDAS EUROPOS OMBUDSMENUI

Jei kuriame nors atrankos procedūros etape manote, kad vienas ar kitas sprendimas pažeidžia jūsų interesus, galite pasinaudoti toliau nurodytomis priemonėmis.

I.   Prašymas dėl atrankos komisijos priimtų sprendimų peržiūros

Per dešimt dienų nuo pranešimo apie atrankos komisijos priimtą sprendimą galite pateikti pagrįstą prašymą dėl tokio sprendimo peržiūros e. pašto adresu ECA-Recours@eca.europa.eu.

II.   Skundas

Jeigu jūsų kandidatūra atmetama, pagal Tarnybos nuostatų 90 straipsnio 2 dalį per tris mėnesius nuo pranešimo apie šį Audito Rūmų sprendimą galite pateikti skundą šiuo adresu:

| Monsieur le Secrétaire général |
| --- |
| Cour des comptes européenne |
| 12, rue Alcide De Gasperi |
| L-1615 Luxembourg |
| LUXEMBOURG |

Monsieur le Secrétaire général

Cour des comptes européenne

12, rue Alcide De Gasperi

L-1615 Luxembourg

LUXEMBOURG

III.   Ieškinys

Pagal Tarnybos nuostatų 91 straipsnį dėl galimo sprendimo atmesti jūsų skundą, jei šis sprendimas pažeistų jūsų interesus, galite kreiptis į Europos Sąjungos Teisingumo Teismą. Ieškinį turi pateikti advokatas per tris mėnesius nuo pranešimo apie sprendimą atmesti skundą.

IV.   Skundas Europos ombudsmenui

Jeigu manote, kad tvarkydami jūsų paraišką Europos Audito Rūmai pažeidė administracines procedūras, galite pateikti skundą Europos ombudsmenui, prieš tai dėl galimybės išspręsti ginčą kreipęsi į Audito Rūmus. Jūs turite pateikti savo skundą raštu per dvejus metus po to, kai sužinojote apie susijusius faktus. Elektroninę skundo formą galima rasti Europos ombudsmeno interneto svetainėje. Pateikus skundą Europos ombudsmenui, pirmiau nurodytų apeliacijų terminai nesikeičia.

---

(1)  1989 m. birželio 12 d. Tarybos direktyva 89/391/EEB dėl priemonių darbuotojų saugai ir sveikatos apsaugai darbe gerinti nustatymo (OL L 183, 1989 6 29, p. 1).

(2)  Jei kandidatų yra pakankamai.

(3)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---